Stevns Klint

Stevns Klint (le Monticulo de Stevns) sur Selandia in Danmark es un monticulo 12 km longe e 41 metros alte que limita le peninsula Stevns verso est. Le area ha grande signification geologic, e sur le monticulo on pote vider un nivello visibile ab le tempore inter le periodo cretacee e le periodo tertiari. Iste nivello contine informationes super le morte del dinosauros ante 65 milliones de annos.

Durante le etate de petra le monticulo esseva usate pro fabricar utensiles. Edificios cognoscite como per exemplo le castello de episcopo Absalon in Copenhagen ha utilisate calce del monticulo.

In 2014 Stevns Klint esseva inscribite in le lista del Patrimonio Mundial del UNESCO.

Ligamines externe
 UNESCO: Stevns Klint

Categoria:Danmark
Categoria:Patrimonio Mundial in Danmark